મારે વાત કરવાની છે ઈરાદાઓની અને આવડતની. અમુક સારી વાત કરવાનો ઈરાદો હોવો એક બાબત છે અને તેમ કરી શકવાની આવડત એક અલગ બાબત છે. કોઈવાર તમારે કોઈને મદદ કરવી હોય છે કે પછી ક્યારેક કોઈ બીજી વ્યક્તિ તમને મદદ કરવાની ઈચ્છા રાખતી હોય, આ બધું સારું છે, પણ જ્યાં સુધી તમારે પાસે તેના માટેની સાચી આવડત નહિ હોય, ત્યાં સુધી આ બધાં ઈરાદાઓ હોવાનો કોઈ બહુ મોટો ફાયદો નથી. આ ઈરાદાઓ અને આવડત વચ્ચેની જે ખાઈ છે તે જ આપણા અનેક પ્રયત્નોમાં મળતી નિષ્ફળતા માટે જવાબદાર હોય છે. દાખલા તરીકે, તમે કદાચ કોઈ બહુ મોટા કલાકાર હોઈ શકો છો, પણ તમારું કામ જો વેચાતું ન હોય, તો વેચવાની આવડત કેળવો. દરેક બાબતમાં સફળતા મેળવવા માટે જુદીજુદી આવડતની જરૂર પડતી હોય છે. કદાચ, એટલાં માટે જ શીખવાની પ્રક્રિયા જીવનભર ચાલતી હોય છે.